ტუვარჯიევების სახლი

ტუვარჯიევების სახლი () — სართულნახევრიანი შენობა დონის როსტოვში, რუსეთის ფედერაცია, რომელსაც გააჩნია ისტორიული ღირებულება. იგი მდებარეობდა შაუმიანის ქუჩა № 41-შიРостовчане пытаются отстоять историческое здание в центре города. შენობის ასაკი 100 წელზე მეტია, აგებულია XIX საუკუნის ტიპური სავაჭრო სახლების მსგავსად. ამ სახლში განთავსებული იყო ქალაქში პირველი საბილიარდო. 2016 წელს სახლი დაანგრიეს. 

 ისტორია 
 XIX საუკუნე 
სახლი ააშენეს XIX საუკუნის დასასრულსВ Ростове снесли здание первой бильярдной//Панорама. პირველად წერილობით წყაროებში მოიხსენიება 1894 წელს გამოქვეყნებულ დოკუმენტში. აღნიშნული ნაგებობის მფლობელი ყოფილა ქალბატონი სახელად ანა ივანეს ასული ალექსანდროვა. დოკუმენტის თანახმად მისი აღნიშნული  ქონება შეადგენდა 2 750 რუბლის ღირებულებას. არის ცნობები იმის შესახებ, რომ ამავე წელს სახლის მფლობელები გამხდარან ძმები ტუვარჯიევები - ეგორი და სტეფანე. ისინი ეწეოდნენ სამეწარმეო საქმიანობას - ვაჭრობდნენ ღვინით, რისთვისაც იჯარით აიღეს მაღაზია, რომელიც მდებარეობდა ძველი ბაზრის მოედნის ახლოს.

 XX საუკუნე 
XX საუკუნის დასაწყისში შენობა ცნობილი გახდა სახელწოდებით „ტუვარჯიევების საბილიარდო სახლი“, სწორედ ამ სახელწოდებით იცნობდნენ სახლს მომდევნო წლებშიც. 1904 წლის ღირებულებით სახლის ფასმა შეადგინა 5 500 რუბლი. 1911 წელს უძრავი ქონების მფლობელებიი გახდნენ სტეფანე ქრისტეფორე ძე და ევგენია დიმიტრის ასული ტუვარჯიევები. ამ მფლობელებმა სახლი გადააკეთეს და მისი მოცულობა სამჯერ გაზარდეს. სახლს დაადგეს მანსარდა, ამოაშენეს ცოკოლის სართული. გახსნეს საბილიარდოЖители Садовой против сноса дома Туварджиевых//Новости. 1913-1914 წლებში სახლზე ეკიდა წარწერა „Білліардная“Активные ростовчане пытаются сохранить уникальный купеческий особняк донской столицы// «МК на Дону», რომელიც შემონახული იყო 2016 წლამდე. წარწერა დამზადებული იყო მიშუტინის სპეციალურ სახელოსნოში, რომელიც თავდაპირველად სახლის მეზობლად მდებარეობდა, ხოლო შემდეგ ერთი სახლის მოშორებით. 1920-იან წლებში საბილიარდო დაიხურა. XX საუკუნის განმავლობაში სახლში იყო რამდენიმე კომუნალური ბინა, მისი ფასადი გამოყენებულია რამდენიმე ფილმში.

 XXI საუკუნე 
2015 წელს გავრცელდა ინფორმაცია ისტორიული ღირებულების მქონე სახლის დანგრევის შესახებ. ობიექტის დაცვა განიზრახა რუსეთის ძეგლთა დაცვის კავშირის როსტოვის განყოფილებამ. მისმა წარმომადგენლებმა მიმართეს რუსეთის კულტურის სამინისტროს და მოითხოვდნენ სახლი ეღიარებინათ საზოგადოებრივი ღირებულების ობიექტადЗданию первой бильярдной в Ростове могут присвоить статус памятника//Городской репортер. 2016 წლის თებერვალში ნაგებობის კულტურული მემკვიდრეობის ძეგლად აღიარებაზე უარი თქვეს. 2016 წლის აპრილის ბოლოს ვაჭარ ტუვარჯიევების სახლი დაანგრიეს. მის ადგილზე მიმდინარეობს მრავალსართულიანი სასტუმროს მშენებლობაНа месте здания первой ростовской бильярдной построят 7-этажную гостиницу.

 აღწერა 
სახლი აგებული იყო XIX საუკუნისათვის დამახასიათებელი ტიპური ნიშნებით. განთავსებული იყო ქალაქის ისტორიულ ცენტრში.

სქოლიო

კატეგორია:დონის როსტოვის ღირსშესანიშნაობები